en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en en en el el el el en el en el en el en el en el en en el en en en el en el en el en el el en el en el el en el en el en el el
Την περασμένη εβδομάδα, το Thursday Bootleg δεν κατάφερε να ανέβει. Κάτι οι επαγγελματικές υποχρεώσεις, κάτι η κούραση, κάτι το wordpress που για κάποιο λόγο “εξαφάνισε” 700 λέξεις, φτάσαμε στο Σάββατο και ήταν πλέον αργά. Για το λόγο αυτό, το σημερινό κείμενο θα είναι μεγαλύτερο σε όγκο, έτσι για να καλύψουμε μερικό από το χαμένο έδαφος. Το πλάνο ήταν να γράφω για τους Philadelphia Eagles και θα το κάνω έστω και ετεροχρονισμένα. Μάλιστα, θα το κάνω δοκιμάζοντας μια νέα προσέγγιση. Θα συμπεριλάβω όσο από το αρχικό κείμενο κατάφερα να σώσω, απλά και μόνο για να δείξω πόσο αλλάζουν τα πράγματα στο NFL από εβδομάδα σε εβδομάδα και θα συνεχίσω την ανάλυση από εκεί. Το Thursday Bootleg της προηγούμενης εβδομάδας θα ξεκινούσε κάπως έτσι: Σύμφωνα με τον τίτλο της δημοφιλούς σειρά του τηλεοπτικού δίκτυο FX, στη Philadelphia έχει πάντα ήλιο. Δε γνωρίζω να σας πω για τη σειρά, καθώς δεν την έχω παρακολουθήσει ποτέ. Αυτό που μπορώ με μεγάλη βεβαιότητα να σας πω είναι ότι ο τίτλος της είναι ένα μεγάλο ψέμα, αφού στην Philadelphia βρέχει κατά μέσο όρο 117 μέρες το χρόνο. Αν όμως ψάχναμε να βρούμε ένα τίτλο για τους  Philadelphia Eagles του Chip Kelly, τότε αμφιβάλλω ότι θα μπορούσαμε να βρούμε έναν πιο ταιριαστό από το “It’s always sunny in Philadelphia.” Από την έλευση του Kelly, ως σήμερα, οι Eagles μετρούν 17 νίκες και 8 ήττες σε ματς κανονικής περιόδου. Στο διάστημα αυτό, έχουν αγωνιστεί με τέσσερις διαφορετικούς quarterbacks (Michael Vick, Nick Foles, Matt Barkley, Mark Sanchez), με τους τρεις να κρίνονται ως επιτυχημένοι. Ο τέταρτος, ο Barkley, έχει αγωνιστεί μόνο το 2013, τη χρονιά που ήταν rookie και μόνο ως αντικαταστάτης του βασικού QB. Εκτός αυτού, οι Eagles πέρασαν από την αμυντική διάταξη 4-3 στην αμυντική διάταξη 3-4 κι από μια συμβατική west coast επίθεση σε μια high tempo, no huddle επίθεση με έμφαση στο running game. Αν και το 2013 δεν είχαν σοβαρούς τραυματισμούς, τη φετινή σεζόν έχουν χτυπηθεί σε σημαντικές θέσεις, όμως οδηγούν την NFC East με ρεκόρ 7-2 – το καλύτερο ρεκόρ τους στους πρώτους εννιά αγώνες από το 2004, χρονιά που έφτασαν στο Super Bowl.
O Mark Sanchez θα είναι ο quarterback των Philadelphia Eagles τουλάχιστον ως το τέλος της κανονικής περιόδου.
Την “λιακάδα” των Eagles φέτος την έχουν ενισχύσει πολύ τόσο η άμυνα, όσο και τα special teams. Οι “αετοί” δέχονται κατά μέσο όρο 22 πόντους ανά παιχνίδι, ενώ έχουν σκοράρει εννιά “μη-επιθετικά” touchdowns, δηλαδή επιστροφές punts, kickoffs, fumbles, interceptions και μπλοκαρισμένα punts. Προσθέστε σε αυτά κι έναν ακόμα πιο αξιόπιστο kicker στο πρόσωπο του Cody Parkey και αντιλαμβάνεστε πως μιλάμε για ένα ολοκληρωμένο σύνολο. Υπάρχουν βέβαια και τα αδύνατα σημεία, όπως η δεύτερη θέση wide receiver την οποία κατέχει ο Riley Cooper, καθώς και η θέση safety δίπλα στον Malcolm Jenkins. Επίσης, οι δυο βασικοί cornerbacks, Cary Williams και Bradley Fletcher έχουν κάποιες κακές στιγμές, αν και συνολικά έχουν αντεπεξέλθει στις υποχρεώσεις τους χωρίς πολλά προβλήματα.” Και μετά ήρθαν οι Green Bay Packers. Mε τον Aaron Rodgers στα καλύτερα του και τους Eagles να κάνουν λάθος ό,τι μπορούσε να γίνει λάθος, το παιχνίδι ξέφυγε νωρίς. Το τελικό 53-20 είναι μια από τις μεγαλύτερες σφαλιάρες στην ιστορία της ομάδας και η δεύτερη 50άρα για τους Eagles του Kelly, μετά το περσινό 52-20 στο Sports Authority Field κόντρα στους Denver Broncos. Το ρεκόρ της Philadelphia είναι πια 7-3 και στα 10 αυτά παιχνίδια του, οι Eagles έχουν χάσει εννιά κατοχές παραπάνω από ότι οι αντίπαλοί τους. Είναι η χειρότερη ομάδα από όσες έχουν θετικό ρεκόρ σε αυτή τη στατιστική κατηγορία, με αμέσως επόμενη χειρότερη τους Kansas City Chiefs, oι οποίοι έχουν χάσει δύο παραπάνω κατοχές από όσες έχουν κερδίσει. Στόχος των Eagles είναι να πάρουν την NFC East. Το πρόγραμμά τους είναι ευνοϊκότερο από αυτό των Dallas Cowboys, που κι αυτοί έχουν ρεκόρ 7-3. Πιο συγκεκριμένα, οι Eagles θα αγωνιστούν εντός με Tennesee Titans, Seattle Seahawks και Cowboys, ενώ εκτός έδρας θα βρουν απέναντί τους τους Washington Redskins, New York Giants και ξανά τους Cowboys την Πέμπτη των Ευχαριστιών (Thanksgiving). Για να επιτευχθεί ο στόχος, οι “αετοί” θα πρέπει να διορθώσουν τρία πράγματα. Πρώτον, να βελτιώσουν το run blocking ώστε ο McCoy να αρχίσει και πάλι να αποτελεί απειλή, ο quarterback να μειώσει τα turnovers (interceptions και fumbled balls) και η secondary defense να περιορίσει τα big plays των αντίπαλων receivers. Εύκολο να το γράψεις, δύσκολο να το πράξεις. Ώρα να δείξει ο Chip Kelly και η ομάδα του το τι μπορούν να κάνουν όταν η κατάσταση δυσκολεύει.
♦ Εδώ και δύο εβδομάδες προσπαθούσα να καταλάβω πως έφτασαν οι Chiefs στο 7-3. Στα πρώτα 10 παιχνίδια, κανένας wide receiver τους δεν είχε σκοράρει touchdown. Και δεν είναι μόνο ότι δε σκοράρουν, αλλά γενικότερα δεν προσφέρουν πολλά στο επιθετικό παιχνίδι του Kansas City. Το επόμενο tweet είναι ενδεικτικό:
7 WRs – A. Brown, D. Thomas, J. Nelson, T.Y. Hilton, E. Sanders, G. Tate, J. Maclin – have more receiving yards than entire Chiefs WR corps. — Adam Schefter (@AdamSchefter) November 20, 2014
Σε περίπτωση που δεν έγινε απόλυτα αντιληπτό, οι επτά παραπάνω receivers έχουν ο καθένας μόνος του περισσότερες γιάρδες από όλους τους receivers των Chiefs. Όλα αυτά σε μια ομάδα που κοουτσάρει ο Andy Reid, που έπινε νερό στο όνομα και στις αρχές τις West Coast offense (επιθετικό σύστημα με έμφαση στην πάσα). Ήρθε όμως η ήττα από τους Oakland Raiders και ηρέμησα – όχι γιατί έχω κάτι εναντίον των Chiefs, αλλά ο τρόπος με τον οποίο αγωνίζονται δε δικαιολογεί το ρεκόρ τους, ούτε το νικηφόρο σερί τους. ♦ Οι St. Louis Rams έκαναν την έκπληξη της αγωνιστικής με τη νίκη τους με 22-7 επί των Broncos. Για μια ακόμα χρονιά, οι Rams αποτελούν την πιο αψυχολόγητη ομάδα του NFL. Πέρυσι έκαναν κηδείες στους Chicago Bears, New Orleans Saints και Indianapolis Colts. φέτος σε Seattle Seahawks, San Francisco 49ers και Denver Broncos. Δυστυχώς γι’ αυτούς, μόνο με θαύμα θα βρεθούν στα playoffs, αφού με ρεκόρ 4-6 όχι μόνο χρειάζεται να κερδίσουν όλα τα εναπομείναντα παιχνίδια, αλλά και να τερματίσουν με χειρότερο ρεκόρ από αυτούς οι Seahawks, Eagles, Cowboys και Packers. Πολλά έχουν δει τα μάτια μας στο NFL, αλλά ποτέ κάτι σαν αυτό. Άλλη μια χρονιά χωρίς κάτι το αξιοσημείωτο για τους Rams – το ότι κράτησαν τους Broncos στους επτά πόντους μετράει; Όχι, γιατί κι αυτό θα μπορούσε πολύ εύκολα να αποτραπεί.
On the TD the Rams gave up they somehow managed to have 6 guys in coverage vs 3 receivers and all 3 were wide open. pic.twitter.com/rBO5TV6E7D — Sam Monson (@PFF_Sam) November 19, 2014
♦ Χιόνι για δέκα χρόνια έχει ρίξει αυτές τις μέρες στην πολιτεία της Νέας Υόρκης, με αποτέλεσμα το κυριακάτικο ματς των Buffalo Bills με τους New York Jets που ήταν προγραμματισμένο να γίνει στην έδρα των πρώτων να “μετακομίσει” σε ουδέτερο γήπεδο. Η λίγκα βρίσκεται ήδη σε διαδικασία “μετακίνησης” του αγώνα σε άλλο στάδιο, με πιο πιθανές λύσεις να θεωρούνται το Detroit και η Washington, μιας και Lions και Redskins αγωνίζονται εκτός έδρας την Κυριακή.
END. OF. DAYS. RT @meredithfrost: Insane shot of wall of snow at erie basin marina in Buffalo (Photo: David Niedbala) pic.twitter.com/YcDeugwSFE — The Cauldron (@TheCauldron) November 20, 2014
Οι Bills είναι ακόμα μέσα στη διεκδίκηση μιας θέσης στα playoffs, παρά τις δύο πρόσφατες ήττες τους. Θα χρειαστούν τέσσερις νίκες στα επόμενα έξι παιχνίδια και το ότι χάνουν την έδρα τους για ένα από αυτά κάνει το έργο τους ακόμα δυσκολότερο. H άμυνα παραμένει δυνατή, όμως θα πρέπει και η επίθεση να φανεί αντάξια των απαιτήσεων. Ο Kyle Orton δεν είναι κακός quarterback, κουβαλάει όμως την ταμπέλα του loser. Θα καταφέρει να την αποτινάξει; ♦ O Αdrian Peterson τιμωρήθηκε με αποκλεισμό για το υπόλοιπο της σεζόν. Όντας εκτός δράσης από το Σεπτέμβριο και με την κακοποίηση του γιου του να βαραίνει πια το μητρώο του, ο Peterson έχει πολύ δρόμο μπροστά του για να αγωνιστεί ξανά στο NFL. Ίσως ποτέ πια να μην είναι ο παίκτης που ξέραμε. Δεν πρόκειται να υπερασπιστώ τον running back των Minnesota Vikings, όμως πιστεύω πως το NFL έχει χάσει εντελώς τη μπάλα στα πειθαρχικά θέματα. Όλοι κάνουν λάθη και πρέπει να πληρώνουν γι’ αυτά, όμως κάποια στιγμή πρέπει να θεσπιστεί ένας ενιαίος πειθαρχικός κώδικας και να μην είναι ο κομισάριος της λίγκας σαν τον δικαστή Dredd. Ο Peterson έπρεπε να τιμωρηθεί. Του άξιζε, όμως, να δει την καριέρα και το μέλλον του να γκρεμίζεται για ένα στιγμιαίο λάθος που σε τελική ανάλυση δεν ήταν και τόσο βάναυσο όσο το παρουσιάζουν τα ΜΜΕ;
♦ O Ben Tate κόπηκε από τους Cleveland Browns, που είδαν ότι οι rookie running backs τους Isaiah Crowell και Terrance West τα καταφέρνουν εξίσου καλά ή και καλύτερα από τον βετεράνο Tate και κοστίζουν πολύ λιγότερο. Ο Tate, όμως, δεν το πήρε πολύ καλά το γεγονός της αποδέσμευσής του.
Ben Tate was not happy in Cleveland, According to his tweet – http://t.co/pGws0TTgZH pic.twitter.com/SKAwyGvcU2 — NFL Draft Diamonds (@DraftDiamonds) November 19, 2014
Thanks to @ErikFrenz, here’s another illustration why Rob Gronkowski is the best tight end in the game. pic.twitter.com/MVdAiTl1eP — Bob Socci (@BobSocci) November 17, 2014
♦ Οι Atlanta Falcons επικράτησαν των Carolina Panthers και πλέον οδηγούν την κούρσα της NFC South, ενώ κρατάνε στα χέρια τους την τύχη τους στα χέρια τους. To πρόγραμμά τους δεν είναι ιδιαίτερα εύκολο, καθώς έχουν παιχνίδια απέναντι στους Pittsburgh Steelers, Arizona Cardinals και Green Bay Packers, ενώ μέχρι στιγμή δεν έχουν σημειώσει νίκης απέναντι σε ομάδα άλλης division.
Falcons: 4-0 vs NFC South 0-6 vs rest of @nfl — Andrew Siciliano (@AndrewSiciliano) November 17, 2014
This is good. Crust is trash. RT @EricStangel: It’s time for @EricStangel‘s NFL Power Rankings for Week 12. pic.twitter.com/O57wtuntUa — Dan Kadar (@MockingTheDraft) November 19, 2014
Thursday Bootleg Bold Prediction Of The Week (12η Αγωνιστική)
Ο LeSean McCoy γνώρισε την αμφισβήτηση, αφού διανύει μια μέτρια σεζόν. Απέναντι στους Tennessee Titans, θα περάσει τις 125 rushing γιάρδες και θα σκοράρει. Όχι επειδή θα κάνει κάτι διαφορετικά, αλλά επειδή οι offensive linemen των Eagles έχουν πεισμώσει με τις μέτριες εμφανίσεις τους και θέλουν να αποδείξουν ότι μπορούν να παίξουν όπως την περσινή σεζόν.
Thursday Bootleg Offensive Play Of The Week
Δύο plays, ένα από την 10η κι ένα απο την 11η αγωνιστική του NFL. 1) O Michael Vick πέρασε τα 34, αλλά το έχει ακόμα:
Thursday Bootleg Defensive Play Of The Week
Κι εδώ δύο plays. Είπαμε, να καλύψουμε το χαμένο έδαφος. 1) To interception της χρονιάς από τον Brent Grimes των  Miami Dolphins.
Μην ακουμπάτε τον Bennie Logan εκεί που δεν πρέπει.
Previous Post Η σημασία της πρώτης θέσης .
Next Post Power Rankings: Week 12
About The Author: Γιώργος Κασσάκος
Philadelphia Eagles fan από το 2009, NFL writer από το 2011. Η offseason του NFL είναι η δική του regular season – φτιάχνει σενάρια για τη free agency και "λιώνει" ότι college tape πέφτει στα χέρια του ενόψει του draft. Αργός δρομέας που κρέμασε τα παπούτσια του νωρίς, προτιμώντας τα μαχαιροπίρουνα. Έχει πάντα χρόνο για συζητήσεις αθλητικού περιεχομένου, τις οποίες προτιμά να κάνει παρέα με ένα ποτήρι bourbon.